
লেখক পরিচিতি 


তিনি হলেন শাইখুল আল্লামা আবু সা'আদাত মনসুর বিন ইউনুস বিন সালিহ আদ-দীন বিন 
হাসান বিন আহমদ বিন 'আলী বিন ইদরীস আল-মিসরী আল-বুহুতি আল-হাম্বলী। 
তিনি ১০০০ হিজরীতে মিসরে জন্মগ্রহণ করেন। 


তিনি জ্ঞান অঞ্জনের জন্য বিভিন্ন স্থানে সফর করেন। তীর উল্লেখযোগ্য শিক্ষকের মধ্যে রয়েছেন, 
জামাল ইউসুফ আল-বুহতি, আবদুর রহমান বিন 'আলী বুহুতি তুফী, ইয়াহইয়া বিন মুসা বিন 
আহমদ আল-হাজ্জাওয়ী, মুহাম্মদ বিন আহমদ আল-মারদাওয়ী আল-শামী, আবদুল্লাহ্‌ বিন 
আবদুর রহমান আল-দানুশরী, আবদুল ক্লাদীর আল-দানুশরী তুফী, নূর আল-হালবী এবং আরো 
অনেকে। 


তিনি ছিলেন জ্ঞানের সাগর। তিনি তাঁর অধিকাংশ সময় ধর্মীয় বিষয়াদি গবেষণার কাজে ব্যয় 
করতেন। বিভিন্ন স্থান থেকে লোকেরা তীর নিকট পরামর্শ নিতে আসতো | লোকেদের কাছে 
তিনি সুফি হিসেবে পরিচিত ছিলেন, যিনি দুনিয়াবি চাকচিক্য-আকর্ষণ হতে মুক্ত। তিনি ছিলেন 
দক্ষ উসুলি ও দক্ষ তাফসীরকারক। 


শাম, নজদ, হিজাযসহ বিভিন্ন স্থান হতে তীর কাছে ছাত্ররা পড়তে আসতো। তীর উল্লেখযোগ্য 
ছাত্রের মধ্যে রয়েছেন, মুহাম্মদ আল-মিসরী, ইবরাহীম বিন আবু বকর আল-সালিহী, মুহাম্মদ 
বিন আহমদ আল-খলওয়াতী, ইয়াসীন বিন 'আলী আল্-লাবাদী, ইউসুফ বিন ইয়াহয়া বিন মারঈ 
আল-কারমী এবং সালিহ বিন হাসান আল-বুহুতি আল-আযহারী। 


তিনি পুরো হাম্বলী ফিকহ্‌-কেই যেন ব্যাখ্যা করে গিয়েছেন। এজন্য তাকে "শারিহুল মাযহাব" 
বলা হয়। 


তীর রচিত বইসমূহের মধ্যে উল্লেখযোগ্য হলো--- 

১- কাশশাফ আল-ক্কিনা' লি মতন আল-ইক্রনা"ইক্কনা'-এর শরহ্‌] 

২- হাশিয়া 'আলা মতন আল-ইক্কনা' 

৩- ইরশাদু 'উলিন নুহা লি দকাইকিল মুনতাহা[হাশিয়া 'আলা মুনতাহা আল-ইরাদাত] 
৪- দকাইকু 'উলিন নুহা লি শরহ আল-মুনতাহা[মুনতাহার শরহ্] 

৫- আল-মিনাহ আল-শাফিইয়্যাহ আল মুফরাদাতাআন-নাযম আল-মুফিদ আল-আহমদের 
ব্যাখ্যা] 


৬- রউদ আল-মুরবি'যাদুল মুস্তাক্কনি'-এর শরহ্] 
৭- 'উমদাতুত ত্বলিব [প্রথমিক বই] 


তিনি ১০ ই রবিউল সানি ১০৫১ হিজরীতে মৃত্যুবরণ করেন। 

বিন্যাস 


[---]] উত্তায আবু ইব্রাহিমের দরস থেকে নেওয়া। উত্তায তাঁর এই দরস সাজিয়েছেন এই 
"হিদায়াতুর রাগিব" এর উপর ভিত্তি করে। 


[---] মূল অর্থ। 
(---) বাক্য সম্পূর্ণ করার জন্য ব্যবহৃত। 


1---) হিদায়াতুর রাগিবের মূল ভাব্য। 

সিয়াম” 


নতুন চীদ দেখা যাওয়ার মাধ্যমে রমাদানের সিয়াম পালন ওয়াজিব হয়২। যদি হিলালানতুন 
চাঁদ] ত্রিশে শাবানের রাতে পরিস্কার আকাশে দেখা না যায়, তবে সিয়াম শুরু হবে না। তবে যদি 
এর উদয় হওয়ার স্থান কোনো অন্তরায়, যেমন: মেঘ, ধুলা ইত্যাদি, দ্বারা প্রত্যাহত হয়, তবে 
রমাদানের নিয়্যাতে, সতর্কতার বিধান হিসেবে সিয়াম পালন করা ওয়াজিব*| আর যদি (এই 
মাস রমাদান হিসেবে) প্রতীয়মান হয় তবে তা যথেষ্ট হবে। যদি হিলাল কোনো অঞ্চলে দেখা 
যায় তবে প্রত্যেককেই সিয়াম আদায় করতে হবেঃ। 


একজন আদিল এবং বালেগ ও বোধশক্তিসম্পন্ন) ব্যক্তির সাক্ষ্য দ্বারা সিয়াম শুরু হবে, সে 
হোক দাস কিংবা মহিলা| যদি সিয়াম পালন একজন ব্যক্তির দেখার দ্বারা কিংবা ত্রিশে শাবানের 


১ আক্ষরিক অর্থ: বিরত থাকা। 

শরঈ” অর্থ: নিদিষ্ট ব্যক্তিযাদের সিয়াম শুদ্ধ] থেকে নির্দিষ্ট সময়োদ্বিতীয় ফজর থেকে পরিপূর্ণ সূর্যাস্ত পর্যন্ত] 
নিয়্যাত সহ নির্দিষ্ট কিছু কাজাপনাহার, সহবাস ইত্যাদি] থেকে বিরত থাকা হলো সিয়াম। 

সিয়াম দ্বিতীয় হিজরীতে ফরজ হয়। ইমাম ইবন হাজার রহিমাহুল্লাহ্‌ বলেছেন, “তা শাবান মাসে ফরয হয়”। 
নবী সল্লাল্লাহু আলাইহি ওয়াসাল্লাম মোট নয় রমাদান সিয়াম পালন করেছেন। 

মুস্তাহাব হলো: একে শাহরু রমাদান বলা, কারণ আল্লাহ তা [ক্রুরআনে একে শাহরু রমাদান] বলেছেন, তবে 
রমাদান বলা মাকরূহ নয়। 

২ কারণ আল্লাহ বলেছেন, 


কাজেই তোমাদের মধ্যে যে এ মাস পাবে সে যেন এ মাসে সিযাম পালন করে -- সুরা আল-বাকারাহ্‌, ১/১৮৫ 
এবং নবী সল্লাল্লাহু আলাইহি ওয়াসাল্লাম বলেছেন, “তোমরা চীদ দেখে সিয়াম আরম্ভ করবে এবং চীদ দেখে 
ইফতার করবে।” --- সহীহ বুখারী, ১৯০৯৫১৭৮৫) 

* এটা ছিলো উমর এবং তীর ছেলোআবদুল্লাহ্‌ ইবন উমর], আমর ইবনুল আস, আবু হুরাইরা, আনাস, 
মু'আওয়িআহ, আয়িশা এবং আসমা বিনত আবু বুকর রদিয়াল্লাহু আনহমদের মত। 

এর কারণ নবী সল্লাল্লাহু আলাইহি ওয়াসাল্লাম বলেছেন, “চীদ না দেখে তোমরা সওম পালন করবে না এবং 
চাঁদ না দেখে ইফ্তার করবে না। যদি মেঘাচ্ছন্ন থাকে তাহলে এর “উকদুরু” করো1” 

তবে সে কাউকে চাদ দেখার জন্য পাঠাবে। যদি সে চীদ দেখে তবে তাইাঅর্থাৎ সিয়াম পালন করবে]। আর 
যদি চীদ না দেখে এবং এর দেখা প্রতিরোধকারী কোনো অন্তরায় না থাকে তবে তীরা সিয়াম ভঙ্গ করবে। তবে 
যদি দিগন্তে মেঘ বা ধুলাবালি থাকে তবে তীরা পরবর্তী দিন সিয়াম পালন করবে।” 

আর উকদুরু অর্থ সংকীর্ণ করা, অর্থাৎ শাবানকে ২৯তম দিনে আবদ্ধ করা। সুরা আল-ফজরে উকদুরু এর 
যথার্থ অর্থ পাওয়া যাবে। আল্লাহ্‌ বলেন, 


রে 


রি ০0৩15 
আর যখন তাকে পরীক্ষা করেন তার রিষক সংকুচিত করে... --- সুরা ফজর,৮৯/১৬ 
আর এসময় রমাদান সম্পর্কিত সকল বিধান কার্যকর হবে। 
* অর্থাৎ কোনো একটি মাসের শুরু সাব্যস্তের জন্য দুইজন বিশ্বস্ত পুরুষের সাক্ষ্য লাগবে। তবে রমাদান 
ব্যতিক্রম 

দিনে মেঘের উপস্থিতির কারণে নতুন চাঁদ না দেখেই শুরু করা হয়, তবে তা ভাঙবে নাং। যে 
ব্যক্তি নতুন চীদ দেখেছে এবং তীর সাক্ষ্য প্রত্যাখ্যান করা হয়েছে কিংবা শাওয়ালের চীদ একাকী 
দেখেছে, সে সিয়াম পালন করবে১। 


যদি (চীদ দেখার বিষয়টি) দিনের বেলা সাব্যস্ত হয়, তবে (সিয়াম ভঙ্জাকারী বিষয়াদি থেকে) 
বিরত থাকবে এবং এর ক্কাযা আদায় করবে। যেভাবে বালেগ হওয়া শিশু, ইসলাম গ্রহণকারী 
ব্যক্তি, হায়েয ও নিফাস থেকে পবিত্র হওয়া মহিলা এবং সিয়াম ভঙ্গ করা হয়েছে এমন সফর 
হতে ফিরে আসা মুসাফিরের (বিরত থাকতে হয় এবং কাযা করতে হয়)'। 


সিয়াম পালনে অভ্যন্ত করে তোলার জন্য সক্ষম শিশুদের সিয়াম পালনের আদেশ দেওয়া 
সুনাহ্‌। 


€ অর্থাৎ এ ক্ষেত্রে হিসাব অনুযায়ী যদি ত্রিশের দিনেও ঈদের চীদ দেখা না যায় তবে তাঁর একত্রিশের দিনে 
সিয়াম পালন করবে। 

” অর্থাৎ একাকী দেখায় সিয়াম ভঙ্গ করবে না। 

' রমাদানের দিনের বেলা যদি কারো সিয়াম পালন ওয়াজিব হয়, যেমন: বালেপপ্রাপ্ত হওয়া শিশু, ইসলাম 
গ্রহণকারী ব্যক্তি, হয়ে কিংবা নিফাস থেকে পবিত্র হওয়া মহিলা, (বুদ্ধি ফিরে পাওয়া বুদ্ধিলুপ্ত) অথবা 
বাসস্থানে পৌছানো সিয়াম ভঙ্জকারী মুসাফির, তবে তাদেরকে দিনের বাকি সময় সিয়াম পালন করতে হবে 
এবং পরে ক্বাযা করতে হবে। 

আর মুসাফির যদি জানতে পারে যে, সে তাঁর বাসস্থানে মাগরিবের পূর্বেই পৌছাবে তাহলে তাকে এদিন সিয়াম 
পালন করতে হবে। 

যারা অতিবৃদ্ধ হওয়া এবং দুরারোগ্য ব্যাধির কারণে সিয়াম পালনে অক্ষম তীরা প্রতিদিন একজন 
মিসকিনকে খাওয়াবে”। সিয়াম পালন করা ক্ষতির কারণ হতে পারে এমন অসুস্থ ব্যক্তি এবং 
সালাত সংক্ষিপ্তকারী মুসাফিরের জন্য সিয়াম ভঙ্গ করা সুন্নাহ্‌*। সিয়াম পালনের নিয়্যাত 
করেছে এমন মুক্বীম যদি পরবর্তীতে সফর করে, তবে সে (তাঁর শহর অতিক্রম করার পর) 
সিয়াম ভঙ্গ করতে পারবে 


” এর কারণ হলো ইবন “আবাস রদিয়াল্লাহু আনহুর নিম্নোক্ত আয়াতের ব্যাখ্যা, 


০০+০০০৮৪ রা ১১৯০১১৯ ১০১ 
...আর যাদের জন্য সিয়াম কষ্টসাধ্য তাদের কর্তব্য এর পরিবর্তে ফিদৃইযা- একজন মিসকীনকে খাদ্য দান 
করা... --সুরা আল বাকারাহ২/১৮৪ 
ইবনু “আব্বাস রোঃ) বলেন, “এ আয়াত রহিত হয়নি। এ হুকুম সেই অতিবৃদ্ধ পুরুষ ও স্ত্রীলোকের জন্য যারা 
সওম পালনে সমর্থ নয়।” 
একই নিয়ম প্রযোজ্য এমন অসুস্থ ব্যক্তির জন্য, যার অসুস্থতা থেকে সুস্থতা লাভের আর আশা নেই। 
আর সাধারণ অসুস্থ ব্যক্তি সুস্থ হওয়ার পর ক্লাধা করে নিবে। 
অতিবৃদ্ধ কিংবা দুরারোগ্য ব্যাধিতে আক্রান্ত ব্যক্তি সফররত হলে তাদের ফিদয়া এবং ক্বাযা কোনটাই করতে 
হবে না। 
খাদ্যের পরিমাণ:-গম হলে ১ মুদ্দ, অন্য খাদ্য হলে ২ মুদ্দ। 
অহরাহিজনা 


টি ১০৪০ ১০০৮০ ০০০০০৮০১৯ 


চিরানারার 25 
হবে... ---সুরা আল বাকারাহ,২/১৮৪ 


অসুস্থ ব্যক্তির ক্ষেত্রে যদি নিম্নোক্ত তিনটির কোনটি হওয়ার সম্ভাবনা থাকে তবেই তাঁর জন্য সিয়াম ভঙ্জ করার 
বৈধ হবে_ 

* সিয়াম রাখার কারণে তাদের সুস্থতা অর্জন বিলম্ব হলে; 

* সিয়াম রাখার কারণে তাদের অসুস্থতা বৃদ্ধি পেলে; 

* অসুস্থতার কারণে তাদের অস্বস্তিপূর্ণতা সৃষ্টি হলে 


এমন অসুস্থতা যার প্রতিকার হলো সহবাস, এক্ষেত্রে সহবাসের অনুমতি আছে। এর জন্য কোনো কাফফারা 
নেই এবং এর ক্বাযা করতে হবে না, যতক্ষণ না তাঁরা অতিবৃদ্ধ এবং দুরারোগ্য ব্যক্তির মতো। তীরা প্রতিদিনের 
বিনিময়ে একজন মিসকিনকে খাওয়াবে। 

অসুস্থ এবং সালাত সংক্ষিপ্তকারী মুসাফিরের জন্য সিয়াম পালন করা মাকরুহ 

যদি কেউ সিয়াম ভঙ্গের উদ্দেশ্য সফর করে তবে তীর সফর এবং সিয়াম ভঙ্জ করা দুটোই অবৈধ 

১ যদি কেউ রাতে সিয়াম পালনের নিয়্যাত করে এবং পরবর্তী দিন কোন কারণে তীর সফর করতে হয়। তবে 
সফর শুরু হওয়ার পর তীর জন্য সিয়াম ভঙ্গ করা বৈধ। যদিও এক্ষেত্রে সিয়াম ভঙ্গ না করা উত্তম কারণ সে 
সিয়াম পালনের নিয়্যাত করেছে। 

যদি গর্ভবতী ও ধাত্রী তাদের সন্তানের ক্ষতির আশংকায় সিয়াম ভঙ্গ করে, তবে তীরা ভে 
হওয়া) সিয়াম ক্লাযা করবে এবং সন্তানের অভিভাবক (একজন মিসকিনকে) খাওয়াবে১। আর 
যদি তীরা নিজেদের ক্ষতির আশংকা করে তবে শুধুমাত্র ক্লাযা করবে২। 


যদি কেউ সিয়ামের নিয়্যাত করে এবং এরপর পাগল হয়ে যায় কিংবা পুরোদিন অচেতন থাকে, 
তীর সিয়াম শুদ্ধ নয়। তবে তীর ক্ষেত্রে এ বিধান প্রযোজ্য নয়, যে ব্যক্তি সিয়ামের নিয়্যাত 
করেছে এবং এরপর অচেতন হয়ে গিয়েছে, আর) দিনের কোন একটি অংশে চেতনা ফিরে 
পেয়েছে, €তা দিনের শুরুতে হোক কিংবা শেষে) কিংবা যে ব্যক্তি পুরোদিন ঘুমিয়ে 
কাটিয়েছে। অচেতন ব্যক্তি তীর শুদ্ধ না হওয়া সিয়াম ক্লাযা করবে 


সিয়ামের জন্য প্রতি রাতে নির্দিষ্ট নিয়্যাত করা ওয়াজিব প্রতি দিনের ওয়াজিব সিয়ামের জন্য 
তা অবশ্যই করতে হবে১| ফয়য্যিয়্যাতের নিয়্যাত করার প্রয়োজন নেই | যদি কোনো নফল 


১ সিয়ামের গুরুত্ব বুঝতে সক্ষম এমন মুসলিম চিকিৎসকের পরামর্শক্রমে তা হতে হবে। আর এই 
বিধানেরাক্কাযা করা এবং মিসকীনকে খাওয়ানো] উৎস হলো আল্লাহর বাণী, 


ত্র পাঠ তি পা 

১৮:০৮০৮৮০১৪৪০৫৩০০ 
আর যাদের জন্য সিযাম কষ্টসাধ্য তাদের কর্তব্য এর পরিবর্তে ফিদৃইযা- একজন মিসকীনকে খাদ্য দান করা 
---সুরা আল বাকারাহ২/১৮৪ 
আর আবু দাউদ বর্ণনা করেছেন, ইবন “আব্বাস রদিয়াল্লাহু আনহু বলেন, 
“এ আয়াতটি অতি বৃদ্ধ ও বৃদ্ধা লোকের জন্য এচ্ছিক ব্যবস্থা স্বরুপ। যদি তাঁরা রোযা রাখতে সমর্থ হয়, তবে 
রোযা রাখবে। অন্যথায় প্রত্যহ একজন মিসকীনকে খাদ্য খাওয়াবে। আর গর্ভবতী ও দুগ্ধদানকারীণী 
সত্রীলোকগণ যদি সন্তানের ক্ষতির আশংকা বোধ করে, তবে তাদের জন্যও এ নির্দেশ বহাল রয়েছে। --- সুনান 
আবু দাউদ,সিয়াম, ৮/২৩১৮৫২৩১২ 
১২ কারণ এক্ষেত্রে তাদের বিধান অসুস্থ ব্যক্তির মতো। 
কোনো জীবন বীচানোর জন্য সিয়াম ভগ্জা করা বৈধ। এক্ষেত্রে শুধু ক্কাযা করতে হবে। 
রমাদানে সিয়াম ভঞ্জের অনুমতি প্রাপ্তাযেমন:সালাত সংক্ষিপ্তকরী মুসাফির] এমন করো জন্য রমাদানের 
সিয়ামের স্থলে অন্য সিয়ামাযেমন: শপথের সিয়াম, কাফফারার সিয়াম ইত্যাদি] পালন করা বৈধ নয়। 
১ এর কারণ সিয়ামের সংজ্ঞা হলো, “নিয়্যাতের সাথে বিরত থাকা”-আর এই দুইক্ষেত্রে এটি মানা হয় নি 
১ কারণ সাধারণত অচেতন অবস্থা বেশীসময় স্থায়ী হয় না। পাগল হওয়া ব্যক্তির সিয়াম ক্লাযা করতে হবে না। 
তবে এ উম্মাদতা যদি চেতনানাশক ব্যবহারের কারণে হয় তবে ক্কাযা করতে হবে। 
১৫ যেমন: রমাদানের সিয়ামের, শপথের সিয়াম, রমাদানের সিয়ামের ক্াযা সিয়ামের নিয়্যাত ইত্যাদি। 
কারণ নবী সল্লাল্লাহু আলাইহি ওয়াসাল্লামের বাণী, “প্রত্যেক কাজ নিয়তের সাথে সম্পর্কিত।”--- সহীহ বুখারী, 
১/১ 
১৬ অর্থাৎ প্রতি সিয়ামের জন্য আলাদা আলাদা নিয়্যাত লাগবে। কারণ প্রত্যেক দিনই আলাদা আলাদা 
ইবাদাত। 
১৭ অর্থাৎ সিয়ামের বিধান যে ফরয, তা উল্লেখ করার দরকার নেই। কারণ রমাদানের সিয়ামের নিয়্যাত করার 
অর্থ ফরয সিয়ামের নিয়্যাত করা। এমন নিয়্যাত করায় যথেষ্ট যে, আমি রমাদানের সিয়ামের নিয়্যাত করছি। 
যদি কেউ সন্দেহের সাথে বলে, “আমি আগামীকাল সিয়াম রাখব, ইনশাআল্লাহ তা"আলা”-তবে এ নিয়্যাত 
বৈধ নয়, কারণ নিয়্যাত হতে হবে নিশ্চিতভাবে। 

সিয়ামের নিয়্যাত দিনে করা হয়, তবে তা বৈধ। এমনকি তা যাওয়ালেরাযোহর] পরে 
হলেও১৮| যদি সিয়াম ভেঙে ফেলার নিয়্যাত করা হয়, তবে সিয়াম ভঙ্গ হয়ে যাবে। যদি কেউ 
বলে, “যদি কাল রমাদান হয়, তাহলে আমি সিয়াম পালন করব”-তবে তা বৈধ হবে না। কারণ 
এই ধরণের নিয়্যাত নির্দিষ্ট নিয়্যাত নয়। তবে ত্রিশে রমাদান এক্ষেত্রে ব্যতিক্রম। 


তবে যদি “ইনশাআল্লাহ” এজন্য বলে যে এর দ্বারা আল্লাহ্‌র বরকত উদ্দেশ্য, তবে তা বৈধ। 

১ আর তা মু'আয, ইবন মাসউদ, হযাইফার কওল এবং আ-ইশা রদিয়াল্লাহু আনহুমার বর্ণিত হাদীসের উপর 
ভিত্তি করে। এটি বুখারী ব্যতীত বাকী সকলেই বর্ণনা করেছেন। 

তোমাদের নিকট কি খাবার আছে? আমরা না বললে, তিনি বলতেন, আমি রোযা রাখলাম” 

--- সুনান আবু দাউদ,সাউম,৮/২৪৫৫(২৪৭৭) 


আর লোকেদের আশুরার সিয়াম পালনে আদেশ করা হতো দিনের বেলা। এধরণের সিয়ামের ক্ষেত্রে পুরো 


দিনের জন্য নয় বরং যখন নিয়্যাত শুরু হবে তখন থেকে সাওয়াব প্রদান করা হবে। কারণ সিয়াম নির্দিষ্ট 
নিয়্যাতের উপর নির্ভর করে। 

অধ্যায় : সিয়াম ভঙ্গের কারণ 


যে ব্যক্তি তীর সিয়ামরত অবস্থার ব্যপারে অবগত হওয়া স্বত্তেও ইচ্ছাকৃত নিয়োক্ত কাজ গুলোতে 
লিপ্ত হয়, (যদিও সে এর অবৈধতার ব্যপারে অবগত না থাকে তবুও) তীর সিয়াম ভগ্া হবে_ 


* পানাহার করা; 

» নাকে কোনোকিছু টেনে নেওয়া 

* সপোজোটরি[তথা মলদ্বার দিয়ে ও ষখ] প্রবেশ করানো; 

* সুরমা লাগানো এবং এর ফলে এর স্বাদ গলায় অনুভব করা, 


* মৃত্রনালী ব্যতীত শরীরের যে কোনো অংশ দিয়ে শরীর গহ্বরে কোনোকিছু প্রবেশ 
করানো; 


* ইচ্ছাকৃত বমি করা; 
* স্বমেহন অথবা আলিঙন যাতে মযী কিংবা মনী নির্গত হয়; 
* বারবার তাকানো যা মনী নির্গত করে২৩; 


»  হিজামাহ্‌ করা অথবা করানো এবং এর মাধ্যমে রক্ত বের হওয়া২, 


১ সিয়াম সম্পর্কিত আধুনিক মাসআলা - ক্লিক! 
২* তৈল জাতীয় পদার্থ কিংবা এমন কিছু [যেমন: ন্যাসাল স্প্রে] যা মস্তিষ্কে পৌছে কিংবা এর স্বাদ গলায় 
অনুভব করা যায়। 
২১ কসমেটিক আই লাইনার এবং চোখের ড্রপ যা ব্যবহারে এর স্বাদ গলায় অনুভব করা যায় তাও এর অন্তভূক্ত। 
২২ নবী সল্লাল্লাহু আলাইহি ওয়াসাল্লাম বলেছেন, যদি কেউ ইচ্ছাকৃতভাবে বমি করে তবে সে যেন কাযা আদায় 
করে। -- সুনান আবু দাউদ,সওম; ৮/২৩৮০(২৩৭২) 
আর অনিচ্ছাকৃত বমি করা সিয়াম ভঙ্গ করে না। 
২৩ এতে তিনটি ধাপ আছে_ 

*  চিন্তামানসিক)--- এক্ষেত্রে মযী বের হোক কিংবা মনী,সিয়াম ভঙ্জ হবে না; 

* দর্শনাবারবার দেখা]--- এক্ষেত্রে মী নির্গত হলে সিয়াম ভঙ্গ হবে না তবে মনী নির্গত হলে 

সিয়াম ভঙ্গ হবে; 

*  শারীরিক--- এক্ষেত্রে মযী কিংবা মনী উভয়ের নির্গমনই সিয়াম ভঞ্জের কারণ। 
২ এর ভিত্তি হলো নবী সল্লাল্লাহু আলাইহি ওয়াসাল্লামের বাণী, যে ব্যক্তি শিংগা লাগায় এবং যাকে শিংগা 
লাগানো হয় উভয়ের সাওমই বিনষ্ট হয়ে গেল। 
এক্ষেত্রে সওম ভঙ্গ হওয়া রক্ত বের হওয়ার সাথে সম্পর্কিত নয়। সওম ভঙ্জা হবে শুধু হিজামাহ্‌-এর ক্ষেত্রে। 
সাধারণ রক্ত বের হওয়া, যেমন: কাটা যাওয়ার কারনে রক্ত বের হওয়া, নাক থেকে রক্ত ঝরা ইত্যাদি, এর 
অন্তভূক্ত নয়। 

তবে বিস্মৃতি কিংবা বলপ্রয়োগের কারণে (উপরোক্ত কাজগুলোতে লিপ্ত হলে) সিয়াম ভঙ্গ হবে 
না৯। 


সিয়াম ভঙ্গ হয় না-- 
* (অনিচ্ছাকৃত) কোন পতঙ্জ বা ধুলা গলায় পৌছালে২৬, 
» চিন্তার কারণে মযী বা মনী নির্গত হলে”, 
» স্বপদোষের কারণে; 
* মুৃত্রনালীতে কোনকিছু প্রবেশ করানো, (এমনকি তা মৃত্রথলিতে পৌছালেও); 
* মুখে খাদ্যাংশ নিয়ে ঘুম থেকে উঠা এবং এরপর মুখ থেকে বের করে ফেলা”; 
* পায়ের পাতায় দেওয়া উ ষধের স্বাদ অনুভব করা)২৯, 


* গোসল, মাদমাদা ও ইন্তিনশাকের সময় অনিচ্ছাকৃত পানি গিলে ফেলা। যদিও এগুলোতে 
অতিরঞ্জন এবং তিনবারের অধিক করা হলেও: 


যদি কেউ ফজর হয়েছে কি হয়নি এমন সন্দেহে পানাহার করে, তবে তাঁর সিয়াম শুদ্ধ” | তবে 
যদি সূর্য ডুবে গিয়েছে কি না (এমন সন্দেহে পানাহার করে, তবে তাঁর) সিয়াম শুদ্ধ হবে 


২৫ আবু হুরায়রা (রাঃ) থেকে বর্ণিত যে, নাবী সাল্লাল্লাহু আলাইহি ওয়াসাল্লাম বলেছেন, "রোযাদার ভুলক্রমে 
যদি আহার করে বা পান করে ফেলে, তাহলে সে যেন তার সাওম পুরা করে নেয়। কেননা আল্লাহই তাকে 
পানাহার করিয়েছেন।"--- সহীহ বুখারী, ২৩/১৮০৯ 

২* তা রাস্তা বা ফুলের হোক না কেন। 

২৭ এর ভিত্তি হলো নাবী সাল্লাল্লাহু আলাইহি ওয়াসাল্লাম বাণী, “আমার বরকতে) আল্লাহ আমার উম্মতের 
অন্তরে উদিত ওয়াসওয়াসা (পাপের ভাব ও চেতনা) মাফ করে দিয়েছেন। যতক্ষণ পর্যন্ত না সে তা কাজে 
পরিণত করে অথবা মুখে বলে।”-- সহীহ বুখারী,৪৯/২৫২৮(২৩৬১) 

এটি[চিন্তা] বারবার তাকানোর চেয়ে শিথিলযোগ্য। বারবার তাকানো নিয়ন্ত্রণ করার চেয়ে চিন্তা নিয়ন্ত্রণ করা 
অধিক কঠিন। 

২” যদি কেউ মুখে লেগে থাকা কোনো খাদ্যাংশ নিয়ে ঘুমিয়ে যায় এবং ঘুম থেকে উঠে তা অনিচ্ছাকৃত গিলে 
ফেলে তবে সিয়াম ভগ্া হবে না কিন্তু ইচ্ছাকৃত গিলে ফেললে সিয়াম ভঙ্ডা হবে। 

২ কিছু হোমিওপ্যাথিক উঁষধ আছে যা ত্বকে ব্যবহার করা হলে এর স্বাদ অনুভব হয়। এক্ষেত্রে সিয়াম ভঙ্গ 
হবে না। 

*” মাদমাদা- কুলি করা; এক্ষেত্রে মুবালগা[অতিরঞ্জন]-- মুখের সকল অংশে পানি পৌছানো। 

ইস্তিনশাক- নাকে পানি টেনে নেওয়া; এক্ষেত্রে মুবালগাঅতিরঞ্জন]-- নাকের গন্বরাখালি স্থান পর্যন্ত পানি 
পৌছানো। 

২১ উসুল হলো, “নিশ্চয়তা সন্দেহ-এর উপর প্রাধান্য প্রাপ্ত।” 

না২। যদি রাত বাকী আছে এমন সন্দেহে পানাহার করে এবং পরবর্তীতে এসময় দিন বলে 
প্রতীয়মান হয়, তবে অবশ্যই সিয়াম ক্লাযা করবে:| 


এক্ষেত্রে নিশ্চয়তা হলো--রাত অবশিষ্ট আছে। এজন্য ফজর হয়েছে-এ বিষয়ের জন্য প্রমাণ দরকার। যতক্ষণ 
না প্রমাণ হবে দিন হয়েছে ততক্ষণ পর্যন্ত তা রাত বলে বিবেচিত হবে। 

৩২ কারণ এক্ষেত্রে রাত হয়েছে-এ বিষয়ে প্রমাণ দরকার। কারণ নিশ্চয়তা হলো এখনও দিন অবশিষ্ট আছে। 
২ কারণ প্রতীয়মান হয়েছে যে, সে তখনও পানাহার করেছিলো যখন ফজর শুরু হয়ে গিয়েছে। 

পরিচ্ছেদ : রমাদানে সহবাস করা 


যদি কেউ রমাদানে দিনের বেলা, সহবাস করে, এমনকি দিনের এমন সময়ে যখন বিরত 
থাকা আবশ্যকত১ এমনকি পেছনের রাস্তা দিয়ে হলেও, তবে তাকে এর ক্বাযা করতে হবে। আর 
মনী নির্গত হোক বা না হোক এর জন্য কাফফারা দিতে হবে। যদি মযী কিংবা মনী আলিঙানের 
কারনে বের হয় কিংবা যদি মহিলা অজ্ঞতা, বিস্মৃতি প্রবনতা অথবা বলপ্রয়োগের কারণে) 
ওজরপ্রাণ্ত হয়, তবে [সালাত সংক্ষিপ্তকারী ও বৈধ সফরে সফরররত এবং) সিয়ামরত 
মুসাফিরের সহবাসে লিপ্ত হওয়ার মতো এক্ষেত্রে শুধু ্বাযা আদায় করতে হবে অন্য কিছু নয়”? | 


যদি কেউ দুইদিন সহবাস লিপ্ত হয়, তবে তীর উপর দুইটি কাফফারা আসবে। যদি একদিনে 
পুনর্বার সহবাসে লিপ্ত হয়, তবে একটি কাফফারা আসবে। যদি না প্রথমবারের জন্য কাফফারা 
প্রদান করা হয়*”। যদি কেউ সহবাসে লিপ্ত হয় এবং অতঃপর অসুস্থ হয়ে পড়ে অথবা পাগল হয়ে 
যায় কিংবা মুসাফির হয় ইত্যাদি, তবেও তাঁর কাফফারা রহিত হবে না। রমাদানে দিনের বেলা 
সহবাস ব্যতীত অন্য কোনো কিছুর জন্য কাফফারা আসবে না। 


কাফফারা হলো, একজন বিশ্বাসী দাস-দাসী মুক্ত করা। যদি সম্ভব না হয়, তবে পরপর দুইমাস 
সিয়াম পালন করা। যদি তা-ও সম্ভব না হয় তবে ষাটজন মিসকিনকে খাওয়ানো। যদি তা-ও 
সম্ভব না হয় তবে তা রহিত হয়ে যাবে 


৩ রাতের বেলা মাগরিবের আযান থেকে ফজরের আযানের পূর্ব পর্যন্ত! সহবাস বৈধ। এমনকি তা ফজরের 
কিছুসময় পূর্বে হলেও, যদিও এসময় এটি মাকরুহ। 

২ লিঙ্ঞ পুরোপুরি যৌনাঞ্জে প্রবেশ করানো, তা সামনের হোক কিংবা পেছনের। 

** যেমন: সফররত ব্যক্তির সফর শেষ হওয়া, অসুস্থ ব্যক্তির সুস্থতা লাভের কারণে তাদের উপর দিনের বাকী 
সময় সিয়াম ভঙ্ঞাকারী বিষয় হতে বিরত থাকা আবশ্যক। যদিও তীরা ওজরের সময়ে সিয়াম ভঙ্গ করুক বা 
না করুক। 

৩৭ অর্থাৎ মযী কিংবা মনী নির্গমন আলিগ্ানের কারণে হলে শুধু কাযা আদায় করতে হবে। যেমনভাবে ক্বাযা 
আদায় করতে হয় এমন অসুস্থতার ক্ষেত্রে যা সিয়াম ভঙ্গের অনুমতি দেয়। 

এক্ষেত্রে তাদের অবস্থা সিয়াম ভঙ্গের অনুমতি দেয় যদি তবুও তাঁরা সিয়াম পালন করে এবং পরবর্তীতে 
সিয়াম ভঞ্জের নিয়্যাত করে সহবাসে লিপ্ত হয় তবে তাদেরকে শুধু ক্কাা করতে হবে। এর কারণ হলো তাদের 
বর্তমান অবস্থার জন্য তাদের সিয়াম হলো নফল সিয়ামের মতো, যা ভাঙা বৈধ। যেহেতু রমাদানের সিয়াম 
১” যদি একইদিনে পুনর্বার সহবাসে লিপ্ত হয় এবং প্রথমটির কাফফারা আদায় করে ফেলে তবে দ্বিতীয় 
সহবাসের জন্য আরো একটি কাফফারা আসবে। 

৩৯ এর কারণ হলো বেদুঈনের হাদীসটি। তা হলো: আবু হুরাইরাহ্‌ (রাঃ) হতে বর্ণিত, তিনি বলেন, আমরা 
আল্লাহর রাসূল সাল্লাল্লাহু আলাইহি ওয়াসাল্লাম -এর নিকট উপবিষ্ট ছিলাম। এমন সময় এক ব্যক্তি এসে বলল, 
“হে আল্লাহর রাসূল! আমি ধ্বংস হয়ে গেছি।” 

আল্লাহর রাসূল সাল্লাল্লাহু আলাইহি ওয়াসাল্লাম বললেন, “তোমার কী হয়েছে?” 

সে বলল, “আমি সায়িম অবস্থায় আমার স্ত্রীর সাথে মিলিত হয়েছি।” 


পৃষ্ঠা | ১২ 


আল্লাহর রাসূল সাল্লাল্লাহু আলাইহি ওয়াসাল্লাম বললেন, “আযাদ করার মত কোন ক্রীতদাস তুমি পাবে কি?” 
সে বলল, “না”। 

তিনি বললেন, “তুমি কি একাধারে দু'মাস সওম পালন করতে পারবে?” 

সে বলল, “না”। 

এরপর তিনি বললেন, “ষাটজন মিসকীন খাওয়াতে পারবে কি?” সে বলল, “না”| 


রাবী বলেন, তখন নাবী সাল্লাল্লাহু আলাইহি ওয়াসাল্লাম থেমে গেলেন, আমরাও এ অবস্থায় ছিলাম। এ সময় 
নাবী সাল্লাল্লাহু আলাইহি ওয়াসাল্লাম -এর কাছে এক “আরাক পেশ করা হল যাতে খেজুর ছিল। “আরাক হল 
বুড়ি। নাবী সাল্লাল্লাহ আলাইহি ওয়াসাল্লাম বললেন, প্রশ্নকারী কোথায়?” 

সে বলল, “আমি”। তিনি বললেন, “এগুলো নিয়ে সদাকাহ করে দাও” 

তখন লোকটি বলল, “হে আল্লাহর রাসূল! আমার চাইতেও বেশি অভাবশ্রস্তকে সদাকাহ করব? আল্লাহর শপথ, 
মাদীনার উভয় লাবা অর্থাৎ উভয় প্রান্তের মধ্যে আমার পরিবারের চেয়ে অভাবপ্রস্ত কেউ নেই” 

আল্লাহর রাসূল সাল্লাল্লাহু আলাইহি ওয়াসাল্লাম হেসে উঠলেন এবং তীর দীত (আনইয়াব) দেখা গেল। অতঃপর 
তিনি বললেন, “এগুলো তোমার পরিবারকে খাওয়াও” 

-- সহীহ বুখারী, সওম; ৩০/১৯৩৬(১৮০৯) 


এর অন্য একটি সনদে ক্লাযার কথা বর্ণিত হয়েছে, 


আবু হুরাইরাহ (রাঃ)- রাসূলুল্লাহ সাল্লাল্লাহু আলাইহি ওয়াসাল্লাম সূত্রে অনুরূপ বর্ণনা করেন, নাবী সাল্লাল্লাহু 
আলাইহি ওয়াসাল্লাম বলেন, “তার পরিবর্তে একদিন রোযা রাখো” ---সুনান ইবন মাজাহ্‌, সিয়াম;৭/১৬৭১ 

থথু জমা করে গিলে ফেলা, খাবারের স্বাদ গ্রহণ, (অদ্রবণীয়) শক্ত আঠা[“ইলকু] চিবানো* সিয়াম 
পালনকারীর জন্য মাকরুহ। যদি এগুলোর স্বাদ গলায় পৌছায় তবে সিয়াম ভগ্ডা হবে। 


দ্রবণীয় আঠা চিবানো সর্বক্ষেত্রে হারাম (এর লালা গিলে ফেলা হোক বা না হোক), কফ গিলে 
ফেলা (হারাম), (যদি মুখে পৌঁছায় এবং গিলে ফেলা হয়, তবে) এর কারণে সিয়াম ভঙ্জা 
হবে 


চুম্বন,স্পর্শ এবং বারবার দৃষ্টিপাত করা সে ব্যক্তির জন্য মাকরুহ্‌ যে ব্যক্তির মাঝে এগুলো 
কামনার উদ্রেক ঘটাবে+২। মিথ্যা বলা, গিবত করা এবং গালি দেওয়া থেকে বিরত থাকা 
(সর্বক্ষেত্রে) ওয়াজিব৩| 


সিয়াম পালনকারীর জন্য সুন্নাহ হলো_ 
* বেশী বেশী ক্কুরআন তিলওয়াত করা, যিকর করা এবং সদকাহ দেওয়া; 
* যাকিছু মাকরুহ তা থেকে জিন্বাকে সংবরণ করা); 
* তিরস্কার করা হলে (উচ্চ শব্দে) বলা- আমি সিয়াম পালন করছি; 


* এখানে আঠা বলতে একধরনের এতিহ্যবাহী আঠাকে বুঝানো হয়েছে যাতে কোনো ফ্লেভারাস্বাদ] থাকে না। 
আর এগুলো লালা নিঃসরণ বৃদ্ধি করে এবং তৃষ্ণার উদ্রেক ঘটায়। 

৯ তা যেখান থেকে উৎপন্ন হোক না কেন। কারণ কফ, লালার মতো মুখে উৎপন্ন হয় না। রক্ত, বমি ইত্যাদির 
ক্ষেত্রেও কফের বিধান প্রযোজ্য। 

*২ কারণ নবী সল্লাল্লাহু আলাইহি ওয়াসাল্লাম একজন যুবককে এ থেকে নিষেধ করেছিলেন এবং একজন 
বৃদ্ধকে এর অনুমতি দিয়েছিলেন।--- সুনান আবু দাউদ,সও ম,৮/২৩৮৭(২৩৭৯) 

আর যদি এগুলোর কারণে মযী বা মনী নির্গমনের আশংকা থাকে তবে এগুলো অবৈধ। 

৯ ইমাম আহমদ এবং ইমাম বুখারীর হতে বর্ণিত,নবী সাল্লাল্লাহু আলাইহি ওয়াসাল্লাম বলেছেন, যে ব্যক্তি 
মিথ্যা বলা ও সে অনুযায়ী আমল বন করেনি, তার এ পানাহার পরিত্যাগ করায় আল্লাহর কোন প্রয়োজন 
নেই।--- সহীহ বুখারী,সওম;৩০/১৯০৩(১৭৭৯) 

ইমাম আহমদ বলেন, “সিয়াম পালনকালীন তোমার জিন্বাকে অবশ্যই সংযত করা এবং তর্ক থেকে দুরে 
থাকা উচিত। তোমার সিয়ামের হেফাজত করা উচিত। 

যখন তোমরা সিয়াম পালন করবে, মসজিদে অবস্থান করবে এবং বলবে, আমরা আমাদের সিয়ামকে 
হেফাজত করছি। আমরা কারো গিবত করা থেকে এবং এমন কাজ থেকে বিরত থাকছি যা আমাদের 
সিয়ামের ক্ষতি করতে পারে।” 

* কারণ নবী সল্লাল্লাহু আলাইহি ওয়াসাল্লাম বলেছেন, যদি কেউ তাকে গালি দেয় অথবা তার সঙ্গে ঝগড়া 
করে, তাহলে সে যেন বলে, আমি একজন সায়িম। --- সহীহ বুখারী, সওম, ৩০/১৯০৪(১৭৮০)। 

* দেরিতে সেহরি করা যেতক্ষণ না দ্বিতীয় ফজর উদিত হওয়ার খুব কাছাকাছি হয়ে 
যায়)১৫; 


* তাড়াতাড়ি ইফতার করা” 


* পাকা খেজুরাবুত্বাব] দ্বারা ইফতার করা। যদি পাওয়া না যায়, তবে শুকনো 
খেজুরাতামর্] দ্বারা। এগুলোর অনুপস্থিতিতে পানি দ্বারাঃ। 


* এসময় বলা”, 

* এর কারণ যায়দ ইবনু সাবিত (রা) হতে বর্ণিত, তিনি বলেন, আমরা আল্লাহর রাসুল সাল্লাল্লাহু আলাইহি 
ওয়াসাল্লাম-এর সঙ্জে সাহরী খাই এরপর তিনি সালাতের জন্য দীড়ান। বর্ণনাকারী বলেন, আমি জিজ্ঞেস 
করলাম, আযান ও সাহরীর মাঝে কতটুকু ব্যবধান ছিল? তিনি বললেন, পঞ্চাশ আয়াত (পাঠ করা) পরিমাণ। 
--- সহীহ বুখারী,সওম, ৩০/১৯২১(১৭৯৬) 

এর সাওয়াব এসময় পানি পান করার মাধ্যমেও অর্জন করা সম্ভব। এসময় সহবাস করা মাকরুহ। 

১৬ নবী সাল্লাল্লাহু আলাইহি ওয়াসাল্লাম বলেছেন, লোকেরা যতদিন শীঘ্র ইফতার করবে, ততদিন তারা 
কল্যাণের উপর থাকবে। --- সহীহ বুখারী, সওম, ৩০/১৯৫৭(১৮৩০) 

আর এক্ষেত্রে অবশ্যই সূর্যাস্ত সম্পূর্ণ হওয়ার ব্যাপারে নিশ্চিত হতে হবে। 

* এর কারণ আনাস (রা) এর হাদীস, রাসূলুল্লাহ্‌ সাল্লাল্লাহু আলাইহি ওয়াসাল্লাম মাগরিবের নামায আদায়ের 
পূর্বে পাকা খেজুর দ্বারা ইফতার করতেন। আর যদি পাকা খেজুর না পেতেন,তখন তিনি শুকনা খেজুর দ্বারা 
ইফতার করতেন।আর যদি তাও না হতো, তখন তিনি কয়েক ঢোক পানি দ্বারা ইফতার করতেন।--- সুনান 
আবু দাউদ,সওম; ৮/২৩৫৬(২৩৪৮)। 

** এছাড়া এসময় আরো বিভিন্ন দু'আ বর্ণিত হয়েছে। 

সিয়ামের কাযা 


যার রমাদান (-এর কয়েকটি কিংবা সকল সিয়াম) বাদ পড়বে, সে এদিনগুলো ক্বাযা করে নিবে। 
সুন্নাহ হলো, তাড়াতাড়ি এবং একসাথোপরপর] আদায় করা”। বিনা ওজরে পরবর্তী রমাদান 
পর্যন্ত ক্লাযা আদায় বিলম্ব করা হারাম যদি ওজরব্যতীত বিলম্ব করা হয় তবে ক্লাযা করার 
পাশাপাশি প্রত্যেক দিনের জন্য মিসকিনকে খাওয়াতে হবে€১। যদি ব্যক্তি (বিনা ওজর ক্বাযা 
সিয়াম রেখে) মৃত্যুবরণ করে তবে তীর পক্ষ থেকে (প্রত্যেক দিনের জন্য একজন করে 
মিসকীনকে) খাওয়াতে হবে। যদি কেউ তাঁর উপর শপথের সালাত, সিয়াম, হজ্ব ইত্যাদি রেখে 
মারা যায়, তবে তীর সম্পত্তি দ্বারা এগুলো পূরণ করবে, আর তা ওয়াজিব) । যদি (সম্পত্তি) না 
থাকে তবে তীর পক্ষ হতে তাঁর অভিভাবকদের তা করা সুন্নাহ্‌ 


৯ এ নিয়ম উজর বশত হোক কিংবা “উজর ব্যতিরেকে, সকল ক্ষেত্রেই প্রযোজ্য । যেহেতু রমাদানে পর পর 
সিয়াম আদায় করা হয়, সেহেতু রমাদানের এই আবশ্যকতা ক্কাযা সিয়ামের ক্ষেত্রে পালন করা সুন্নাহ্‌। 

€ এর কারণ আয়িশা রাদিআল্লাহতাআ'লা আনহুর হাদীস-- 

তিনি বলেন, আমার উপর রমাযানের যে কাযা হয়ে যেত তা পরবর্তী শাবান ব্যতীত আমি আদায় করতে 
পারতাম না। (ইয়াহ্ইয়া (রাঃ) বলেন,) নাবী সাল্লাল্লাহু আলাইহি ওয়াসাল্লাম -এর ব্যস্ততার কারণে কিংবা নাবী 
সাল্লাল্লাহু আলাইহি ওয়াসাল্লাম -এর সঞ্জে ব্যস্ততার কারণে। 

--- সহীহ আল বুখারী, সওম; ৩০/১৯৫০১৮২৩) 

£ এর ভিত্তি হল সাঈদের উত্তম সনদের হাদীসটি যা ইবন আব্বাস হতে বর্নিত এবং দারাক্কুতনীর সহীহ 
হাদীসটি যা আবু হুরায়রা হতে বর্ণিত। (দারাক্ুতনী, ২৪৪৩-২৪৪৭) 

খাদ্যের পরিমাণ__ এক মুদ্দ গম কিংবা দুই মুদ্দ পরিমাণ অন্য খাদ্য। 

যদি সিয়াম বৈধ উজরবশত বিলম্ব করা হয় তবে মিসকিনকে খাওয়াতে হবে না শুধু ক্বাযা-ই যথেষ্ট হবে, 
যেমন: দুদ্ধদাত্রী এবং গর্ভবতী মহিলা কিংবা অসুস্থ ব্যক্তি ইত্যাদি| 

৭২ এর কারণ বুখারী ও মুসলিমে বর্ণিত হাদীসটি। তা হলো, এক মহিলা নাৰী সাল্লাল্লাহু আলাইহি ওয়াসাল্লাম - 
কে বলল, “আমার মা মারা গেছে, অথচ তার যিম্মায় মানতের সওম রয়েছে।আমি কি তীর পক্ষ হতে এ সওম 
কাযা করতে পারি?” 

তিনি বলেন, “হী”। --- সহীহ বুখারী, সওম; ৩০/১৯৫৩(১৮২৬) 

অভিভাবক ব্যতীত অন্যদের ক্ষেত্রে তা নফল। 

পরিচ্ছেদ : সুন্নাহণ* মাকরুহ এবং হারাম সিয়াম 


সর্বোত্তম নফল সিয়াম হলো একদিন পর পর সিয়াম পালন করাঃ (নিম্নোক্ত দিনগুলোতে 
সিয়াম পালন করা মুস্তাহাব:) 


* প্রতি মাসের তিন দিন, (মুস্তাহাব হলো) এগুলো আইয়ামে বীষের দিন হওয়ার; 


» সোমবার ও বৃহস্পতিবার৯, 
* শাওয়াল মাসের ছয়দিন, এর সর্বোন্তম পদ্ধতি হলো রমাদানের পর তাড়াতাড়ি এবং পর 
পর আদায় করাঃ"; 


* আল্লাহর মাস মহরম””, এর সর্বোস্তম হলো দশ তারিখা আশুরা] এরপর নয় 
তারিখ র [তাসু"আ] ৯১ 


৭ নফল সিয়াম পালনে অধিক ফযিলত রয়েছে। রাসূল সাল্লাল্লাহু আলাইহি ওয়াসাল্লাম বলেন, আল্লাহ তাআলা 
বলেছেন, সওম ব্যতীত আদম সন্তানের প্রতিটি কাজই তার নিজের জন্য, কিন্তু সিয়াম আমার জন্য। তাই আমি 
এর প্রতিদান দেব...--- সহীহ বুখারী, সওম; ৩০/১৯০৪(১৭৮০)। 

৫ একে দাউদ আলইহিস আলাইহিসসালাম-এর সিয়াম বলা হয়। এর ভিত্তি হলো আবদুল্লাহ্‌ ইবন “আমরের 
প্রতি নবী সল্লাল্লাহু আলাইহি ওয়াসাল্লামের আদেশ। তিনি বলেন, “...এ হল সর্বোন্তম (সওম)” 

--- সহীহ বুখারী,সওম;৩০/১৯৭৬(১৮৪৯) 

এখানে কিছু শর্ত আছে। যেমন: এ কাজ শরীরের এমন ক্ষতি করবে না যার কারণে আল্লাহর হক আদায়ে 
সমস্যা দেখা দিতে পারে। 

«৫ এর কারণ আবু যার (রা) থেকে বর্ণিত, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম তাকে 
বলেছিলেন, হে আবু যার! প্রতি মাসে যদি তিন দিন সিয়াম পালন করতে চাও তবে তের, চৌদ্দ ও পনের 
তারিখের সিয়াম পালন করো।--- সুনান আত-তিরমিযী,সওম;৮/৭৬১(৭৫৯)। 

€* কারণ নবী সল্লাল্লাহ আলাইহি ওয়াসাল্লাম বলেছেন, 

“...সেই দু'দিন মানুষের আমলনামা আল্লাহ রাঝুল আলামীনের নিকটে উত্তোলন করা হয়। তাই আমি পছন্দ 
করি যে, আমার আমলনামা আল্লাহর নিকটে এমন অবস্থায় উত্তোলন করা হয় যখন আমি সাওম পালনরত 
থাকি।”--- সুনান নাসাঈ, সওম;২২/২৩৬০। 

€৭ রাসুলুল্লাহ সাল্লাল্লাহু আলাইহি ওয়াসাল্লাম বলেন, 

“যে ব্যাক্তি রমযান মাসের সিয়াম পালন করল, তারপর শাওয়াল মাসে ছয় দিনকে তার অনুগামী করল 
(অর্থাৎ ৬টি সিয়াম পালন করল), সে যেন সারা বছর রোযা রাখল”--- সহীহ মুসলিম,সিয়াম;১৪/২৬২৯। 
আলাদা আলাদা আদায় করা বৈধ। 

€” এর ভিত্তি হলো এই হাদীসটি, রাসুলুল্লাহ সাল্লাল্লাহু আলাইহি ওয়াসাল্লাম বলেছেন, রমযানের সিয়ামের পর 
সর্বোত্তম সাওম হচ্ছে আল্লাহর মাস মুহাররমের সাওম এবং ফরয সালাতের পর সর্বোত্তম সালাত হচ্ছে রাতের 
নামায।--- সহীহ মুসলিম, সিয়াম;১৪/২৬২৬ 

৫৯ নবী সল্লাল্লাহু আলাইহি ওয়াসাল্লাম বলেছেন, ...আমি যদি আগামী বছর বেঁচে থাকি তবে মুহাররমের নবম 
ও দশম তারিখে সিয়াম পালন করব।--- শরহ্‌ মা'আনিল আছার,২/৭৮; সুনান বায়হাকী,৪/২৮৭; 

[দশম তারিখ এই অংশ বাদে]--- সহীহ মুসলিম, ১৫/২৫৫৬-২৫৫৭(১১৩৪); মুসনাদ আহমদ(১৯৭১) 


পৃষ্ঠা | ১৭ 


* যুল হিজ্জাহ্‌ এর নয় দিন১| যারা হজ্ব করছে না তাদের ক্ষেত্রে, এগুলোর মধ্যে সর্বোত্তম 
হলো আরাফার দিন। এরপর তারওয়িয়্যাহা অষ্টম দিন]১)। 


* শুধু পুরো রজব মাসে *, 

* শুধু শনিবারে**, 

* শুধু শুক্রবারে *, 

* কাফিরদের উৎসবের দিনে৬, 

* সংশয়ের দিন, যদি রাতে আকাশ পরিস্কার থাকে” 


সিয়াম পালন করা হারাম_ 


ইমাম আহমদ এই হাদীসকে দলিল হিসেবে গণ্য করেছেন এবং বলেন, যদি এই মাস সাব্যন্তের ক্ষেত্রে সমস্যা 
হয়। 

আশুরার সিয়াম পালন এক বছরের কাফফারা, আর এদিন পরিবারের সাতে কাটানো সুন্নাহ্‌। 

”* নবী সাল্লাল্লাহু আলাইহি ওয়াসাল্লাম বলেছেন, “যিলহাজ্জ মাসের প্রথম দশ দিনের “আমালের চেয়ে অন্য 
কোন দিনের “আমালই উত্তম নয়” 

তাঁরা জিজ্ঞেস করলেন, “জিহাদও কি (উত্তম) নয়?” 

নবী সাল্লাল্লাহু আলাইহি ওয়াসাল্লাম বললেন, “জিহাদও নয়। তবে সে ব্যক্তির কথা ছাড়া যে নিজের জান ও 
মালের ঝুঁকি নিয়েও জিহাদে যায় এবং কিছুই নিয়ে ফিরে আসে না।”--- সহীহ বুখারী, দুই 
ঈদ;১৩/৯৬৯(৯১৮) 

১ আর এই দিন সিয়াম পালন দুই বছরের কাফফারা। আবু কাতাদাহ রাদিআল্লাহু আনহু বর্ণনা করেন, 
...অতঃপর আরাফাহ দিবসের সওম সম্পর্কে জিজ্ঞেস করা হলে তিনি(সল্লাল্লাহু আলাইহি ওয়াসাল্লাম) বললেন, 
“তাতে পূর্ববর্তী বছর ও পরবর্তী বছরের গুনাহের কাফফারাহ হযে যাবে।” 

অতঃপর আশুরার সওম সম্পর্কে জিজ্ঞেস করা হলে তিনি বললেন, “বিগত বছরের গুনাহের কাফফারাহ হযে 
যাবে|” 

১২ কারণ তা, জাহেলিয়্যাতের রীতিকে উদ্ভু্ধ করে। যদি কিছুদিন ছেড়ে দেওয়া হয় কিংবা অন্য মাসের সাথে 
মিলিয়ে রাখা হয় তবে তা মাকরুহ্‌ নয়। 

১ রাসূলুল্লাহ সাল্লাল্লাহু আলাইহি ওয়াসাল্লাম বলেছেন, তোমাদের উপর যে রোযা ফরয করা হয়েছে সেই রোযা 
ব্যতীত তোমরা শনিবার রোযা রাখবে না... --- সুনান ইবন মাজাহ, ৭/১৭২৬; আহমদ(১৭৬৭৬)। 

৬ রাসূলুল্লাহ সাল্লাল্লাহু আলাইহি ওয়াসাল্লাম বলেছেন, 

“তোমাদের কেউ যেন শুধু জুমু'আর দিন সিয়াম পালন না করে। (যদি সাওম পালন করতে চায়) তবে জুমুআর 
আগে বা পরে যেন এক দিন যোগ করে সিয়াম পালন করে। --- সহীহ বুখারী(১৯৭৫),সহীহ মুসলিম,১৪/২৫৪৪ 
* যেমন: নওরোজ, মিহরাজান।| 

”* আম্মার রো) বর্ণনা করেন, যে ব্যক্তি সন্দেহের দিনে সওম পালন করল সে আবুল কাসিম সাল্লাল্লাহু 
আলাইহি ওয়াসাল্লাম -এর নাফরমানী করল।--- সুনান আবু দাউদ,২৩৩৪;সহীহ বুখারী,১৯০৬(১৭৮২)। 

» ঈদের দিনে_ সর্কক্ষেত্রে”_ এবং 
* তাশরীকের দিনগুলোতে”, তবে তামাত্তু এবং ক্লিরানের দমের ক্ষেত্র বাদে”১| 


ফরয কাজ শুরু করার পর তা ভঙ্গ করা হারাম”, তবে নফল কাজ (শুরু করার পর তা) শেষ 
করা আবশ্যক নয়'১। আর নফল কাজের যা কিছু ভগ্জ হয়েছে, তার কাযা করতে হবে না। তবে 
হজ এবং “উমরাহ বাদে১। 


৬। তা ফিতর হোক কিংবা আযাহা, এব্যাপারে ইজমা” রয়েছে। এদিন কোনো ধরণের সিয়ামই পালন করা 
যাবে না, তা হোক ফরযের ক্লাযা কিংবা শপথের সিয়াম। 

৮” অর্থাৎ যুল হিজ্জাহ্‌-এর ১১,১২ এবং ১৩ তারিখ। রাসূলুল্লাহ সাল্লাল্লাহু আলাইহি ওয়াসাল্লাম বলেছেন, 
“আইয়্যামে তাশরীক পানাহারের এবং আল্লাহকে স্মরণ করার দিন।" --- সুনান মুসলিম, ১৪/২৪৫৯১১৪১)। 
৬৯ আয়িশাহ্‌ রাযি.) ও ইবনু “উমার (রাঃ) হতে বর্ণিত, তাঁরা উভয়ে বলেন, যার নিকট কুরবানীর পশু নেই 
তিনি ব্যতীত অন্য কারও জন্য আইয়্যামে তাশরীকে সওম পালন করার অনুমতি দেয়া হয়নি। 

-- সহীহ বুখারী, সওম;৩০/১৯৯৭(১৮৬৯) 

* তা অধিক সময় ধরে সংগঠিত হওয়া ফরজ হোক কিংবা কম সময় ধরে। 

যদি কেউ ফরজের ক্কাযা সিয়াম শুরু করে তবে এ সিয়াম ভঙ্গ করা তীর জন্য হারাম। 

একইভাবে যদি কারো পীঁচটি সিয়াম বাকী থাকে এবং পরবর্তী রমাদান শুরু হতে শুধুমাত্র পীচদিন বাকী থাকে 
তবে তাকে অবশ্যই এই পাচদিনে সিয়াম পূরণ করতে হবে। 

আর ফরজ শুরু করার পর বিনা ওজরে তা থেকে বের হয়ে যাওয়া হারাম। 

১ যেমন: সালাত, সিয়াম, ওযু ইত্যাদি। এর ভিত্তি হলো আয়িশা রাদিআল্লাহু আনহুমার হাদীস। তা হলো, 
...তিনি বলেন, ইয়া রাসূলুল্লাহ! আমাদের কাছে কিছু হাদিয়া এসেছে। তিনি বললেন, তা কি? আমি বললাম, 
হায়স (ঘি, পনির ও খেজুর মিশ্রিত এক প্রকার খাদ্য)। তিনি বললেন, সকাল থেকে তো সিয়াম পালন 
করছিলাম। আয়িশা (রাঃ) বলেন, এরপর তিনি তা আহার করলেন। --- সহীহ মুসলিম, ১১৫৪; সুনান আত- 
তিরমিযী, ৮/৭৩৪ (৭৩২) 

ইমাম নাসায়ী এই সনদে আরো সংযোজন করেন, ...তারপর বললেন, নফল সাওম হল এঁ ব্যক্তির ন্যায় যে 
স্বীয় ধন-সম্পদ থেকে দান করার নিয়্যতে কিছু মাল বের করল। এখন সে ব্যক্তি ইচ্ছা করলে তা দানও করতে 
পারে আবার ইচ্ছা করলে রেখেও দিতে পারে ।--- সুনান নাসায়ী, ২২/২৩২৪ 

তবে বিনা উজরে নফল কাজ শুরু করার পর ছেড়ে দেওয়া মাকরুহ। 

"২ অর্থাৎ নফল হজ কিংবা “উমরাহ্‌ ভঙ্গ করলে ক্বাযা করতে হবে। কারণ তখন ইহরামের অবস্থা বিরাজমান 
ছিল। 

লাইলাতুল রুদূর 


প্রতীক্ষিত যে, কদরের রাত রমাদানের শেষ দশ দিনের মধ্যে কোন একদিনে 5। এগুলোর মধ্য 
হতে বিজোড় রাত্রিগুলো অধিক তাৎপর্যপূর্ণ *। বিশেষ করে সাতাশে রমাদানের রাত্রি'৫। ব্যক্তি 
এ রাতে অধিক দু'আ করবে, কারণ তা কবুল করা হবে। মুস্তাহাব হলো.) তাতে (আইশা 
রাদিআল্লাহু আনহমা হতে) বর্ণিত দু'আটি করা», 

তে 


'« এর ভিত্তি হলো রাসূল সাল্লাল্লাহু আলাইহি ওয়াসাল্লামের হাদীস, তিনি বলেছেন, “তোমরা রমাযানের শেষ 
দশকে লাইলাতুল কদরের অনুসন্ধান কর।”--- সহীহ বুখারী, ২০২০(১৮৯০) 
আর সহীহাইনে বর্নিত হয়েছে, (নবী সল্লাল্লাহু আলাইহি ওয়াসাল্লাম বলেছেন,) “যে ব্যক্তি লাইলাতুল কদরে 
ঈমানের সাথে সাওয়াবের আশায় রাত জেগে “ইবাদত করে, তার পিছনের সমস্ত গোনাহ ক্ষমা করা হবে।--- 
সহীহ বুখারী, ১৯০১(১৭৭৭) 
ইমাম আহমদের বর্ণনায় আরও আছে, “এবং পরবর্তীতে যা আসবে” --- আহমদ, ২৭১৩ 
একে কদরের রাত নামকরণের কারণ-- 

* এ বছর যা কিছু হবে তা নির্ধারণ করার কারণে; 

* কিংবা আল্লাহর নিকট এই রাতের মহান মর্যাদার কারণে; 

* কিংবা এই রাতের অধিক মর্যাদার কারণে। 
এগুলো হলো সর্বোত্তম রাত্রি। 
"* এর ভিত্তি হলো,নবী সল্লাল্লাহু আলাইহি ওয়াসাল্লামের বাণী, 
“তোমরা এ রাতটিকে রামাযানের নয় দিন বাকী থাকতে বা সাতদিন বাকী থাকতে বা পীচ দিন বাকী থাকতে, 
তিন দিন বাকী থাকতে বা এর শেষ রাতে অধ্েষন কর” --- সুনান আত-তিরমিযী,৭৯৪(৭৯২) 
"৫ ইবন আব্বাস, উবাই বিন কাব এবং অন্যান্যদের বক্তব্যের উপর ভিত্তি করে। --- ইবন খুযাইমাহ্‌, ২১৭২; 
হাকিম, ১/৪৩৭| 
এর তারিখ লুক্কায়িত থাকার হিকমাহারহস্য] হলো, যেন লোকেরা রমাদানের শেষ দশকের সবগুলো রাতেই 
সক্রিয় থাকে। 

"* আইশা রাদিয়াল্লাহু আনহা থেকে বর্ণিত, তিনি বলেন যে, আমি বললাম, ইয়া রাসূলাল্লাহ! কোন রাতটি 
লায়লাতুল ক্বাদর, এ কথা যদি আমি জানতে পারি তবে সে রাতে কি দু-আ করব? তিনি বললেন, বলবে, 

হে আল্লাহ! তুমি তো খুবই ক্ষমাশীল, ক্ষমা করাই তুমি ভালবাসো। সুতরাং ক্ষমা করে দাও আমাকে। 
--- সুনান আত-তিরমিযী, ৩৫১৩; আহমদ(২৫৩৮৪); ইবনে মাজাহ, ৩৮৫০ 

ইপ্তিকাফ”? 

£ইজমা” অনুসারে) ই“তিকাফ সব সময়েই সুন্নাহ”, তবে রমাদানে এটি অধিক তাৎপর্যপূর্ণ। 
বিশেষ করে শেষ দশ দিনে। ই“তিকাফ সিয়াম ব্যতীত-ও শুদ্ধ * তবে তা নিয়্যাত ব্যতীত শুদ্ধ 
নয়””। আর শপথ করা হলে তা পালন করা আবশ্যক”। আর তা মসজিদ ব্যতীত শুদ্ধ নয়” 
যার জামাআতে সালাত আদায় করা আবশ্যক, তীর ক্ষেত্রে জামা আতে সালাত অনুষ্টিত হয় এমন 
মসজিদ ব্যতীত তা শুদ্ধ নয়” 


"* আক্ষরিক অর্থ: কোনো কিছুর প্রতি ক এর আক্ষরিক অর্থের উদাহরণ: 


ডে. 84০৫০ ৩,০০০ 
ভি রেি --- সুরা আল-“আরাফ,১৩৮ 
শরঈ“: ইতিকাফ হলো, গোসল ফরজ নয়, আকলবান এমনকি বলেগ হয়নি এমন একজন মুসলিমের 
আবদ্ধতা, যারা আল্লাহর ইবাদতের জন্য মসজিদের প্রতি আবদ্ধ হয় এমনকি কিছু সময়ের জন্য হলেও। 
আর অচেতনতা ইতিকাফ ভঙ্গ করে না। 
১” কারণ নবী সল্লাল্লাহু আলাইহি ওয়াসাল্লাম নিয়মিত তা করেছেন। নবী সল্লাল্লাহু আলাইহি ওয়াসাল্লামের 
স্ত্রীরারও তীর সাথে ইতিকাফ করেছেন। তিনি সল্লাল্লাহু আলাইহি ওয়াসাল্লাম মারা যাওয়ার পরও তাঁরা 
ইতিকাফ করেছেন। অর্থাৎ ব্যক্তি বছরের সব সময়েই ইতিকাফ করতে পারবে। 
"৯ এর ভিত্তি হলো “উমরের বাণী, তিনি) নাবী সাল্লাল্লাহ আলাইহি ওয়াসাল্লাম কে জিজ্ঞেস করেন যে, আমি 
জাহিলিয়্যা যুগে মাসজিদুল হারামে এক রাত ই“তিকাফ করার মানৎ করেছিলাম। তিনি উত্তরে) বললেন, 
তোমার মানৎ পুরা করো। ---সহীহ বুখারী, ইতিকাফ; ২০৩২(১৯০১) 
যদি “ইতিকাফের জন্য সিয়াম শর্ত হতো, তাহলে রাতে ই“তিকাফ বৈধ হতো না। 
”” কারণ নবী সল্লাল্লাহু আলাইহি ওয়াসাল্লামের হাদীস, “প্রত্যেক কাজ নিয়তের সাথে সম্পর্কিত। আর মানুষ 
তার নিয়ত অনুযায়ী ফল পাবে।”--- সহীহ বুখারী, ১/১ 
তাই নিয়্যাত ব্যতীত ই“তিকাফ শুদ্ধ নয়। 
”১ কারণ “উমর ইবন খাত্তাবের বাণী, যদি তুমি ই“তিকাফের শপথ করো তবে তা করতে বাধ্য। যে ব্যক্তি 
সিয়াম পালনকরা অবস্থায় ই তিকাফের শপথ করে কিংবা দুটিই একসাথে করার শপথ করে তবে সে তা পূরন 
করতে বাধ্য। 
”২ আল্লাহ সুবহানাহু ওয়াতাআ'লা বলেছেন, 
১৪-)৯১৮০৯১০ 

..আর তোমরা মসজিদে ইতিকাফরত অবস্থায়... -- সুরা আল বাকারাহ,২/১৮৭ 
৮০ সক্ষম এবং মুক্ত পুরুষের জন্য জামা'আতে সালাত আদায় আবশ্যক। 
তাদের জন্য সাধারণ মসজিদে ই“তিকাফ-__ 

* জামা“আত পরিত্যাগের কারণ হতে পারে; 

* ইতিকাফ ভঙ্গের কারণ হতে পারো কারণ জামা “আতে সালাত আদায় করতে হলে মসজিদ থেকে 

বের হতে হবে]। 

এজন্য তাদের ই“তিকাফ হতে হবে জামা“আতে সালাত আদায় করা হয় এমন মসজিদে। 
মহিলা, দাস এবং মাযুরের ই“তিকাফ যে কোন মসজিদেই শুদ্ধ 


পৃষ্ঠা | ২১ 


(ই“তিকাফ করার) সর্বোত্তম মসজিদ হলো, (মক্কায় অবস্থিত) মসজিদুল হারাম, এরপর (নবী 
সঙ্লাল্লাহু আলাইহি ওয়াসাল্লামের শহরে অবস্থিত) মসজিদুল মদীনাহ এবং এরপর পবিত্র স্থানে 
অবস্থিত মসজিদুল আকুসা”| যদি এর কোনটি (সালাত কিংবা ই“তিকাফের জন্য) নির্ধারণ করা 
হয়, তবে এর চেয়ে কম মর্যাদাসম্পন্ন মসজিদে (সালাত কিংবা ইণতিকাফ) যথেষ্ট হবে না”৫| 
তবে বিপরীত, বিপরীতের জন্য যথেষ্ট হবে”৬। যদি এ তিন মসজিদ ব্যতীত অন্য কোনো 
মসজিদ নির্ধারণ করা হয়, তবে এ মসজিদেই তা সম্পন্ন করা আবশ্যক নয়”'| যে ব্যক্তি নির্দিষ্ট 
সময়ের শপথ করে, €যেমন:যুল হিজ্জার দশদিন), সে এর পূর্বেই প্রবেশ করবে এবং শেষের পর 
বের হবে””। 


ইণতিকাফকারী যা এড়ানো যায় না 1, যেমন : প্রয়োজনে খাদ্যগ্রহণ, শৌচাগার ব্যবহার, ওযু 
কিংবা গোসল করা, জুমু'আর সালাত ইত্যাদি) তা ব্যতীত ই“তিকাফ থেকে বের হবে না। সে 
রোগী দেখতে যাবে না, জানাযায় অংশগ্রহণ করবে না। যদি না কোনো শর্তারো প করে” 


সহবাস, মন্ততানেশাগ্রস্ততা] এবং প্রয়োজন ব্যতীত মসজিদ থেকে বের হওয়া ই“তিকাফ ভঙ্গ 
করে। 


সুন্নাহ হলো ইবাদতে ব্যস্ত থাকা এবং অনাবশ্যক বিষয় এড়িয়ে চলা৯| 


”* নবী সল্লাল্লাহু আলাইহি ওয়াসাল্লাম বলেছেন, মসজিদুল হারাম ব্যতীত আমার এ মসজিদে সালাত আদায় 
করা অপরাপর মসজিদে এক হাজার সালাতের চেয়ে উত্তম।---সহীহ বুখারী,১১৯০(১১১৭)। 

” যেমন, যদি কেউ মসজিদুল হারামে সালাত কিংবা ই“তিকাফ করার শপথ করে তবে তাকে সেখানেই 
ইতিকাফ করতে হবে। মসজিদুল মদীনাহ্‌ কিংবা আক্রসাতে করলে যথেষ্ট হবে না| 

একইভাবে যদি মসজিদুল মদীনাহ্‌-তে ই“তিকাফ করার শপথ করে তবে মসজিদুল আকুসায় ইতিকাফ করলে 
তা যথেষ্ট হবে না৷ 

”* যদি কেউ মসজিদুল মদীনাহ্‌-তে ই“তিকাফ করার শপথ করে, তবে মসজিদুল হারামে ই“তিকাফ করলে 
তা যথেষ্ট হবে। 

একইভাবে মসজিদুল আক্রসায় ই“তিকাফের শপথ করলে, তাঁর জন্য মসজিদুল হারাম কিংবা মসজিদুল 
মদীনাহ্‌-তে ইতিকাফ করা যথেষ্ট। 

”* কারণ নবী সল্লাল্লাহু আলাইহি ওয়াসাল্লাম বলেছেন, 

মসজিদুল হারাম, মসজিদুর রাসুল এবং মসজিদুল আকৃসা তিনটি মসজিদ ব্যাতীত অন্য কোন মসজিদে 
(সালাত-এর) উদ্দেশ্যে হাওদা বীধা যাবে না (অর্থাৎ সফর করবে না)। ---সহীহ বুখারী, ১১৮৯(১১১৬) 

”” অর্থাৎ প্রথমদিন সূর্যাস্তের পূর্বে প্রবেশ করবে এবং শেষদিন সূর্যাস্তের পর বের হবে। 

যদি কেউ বৃহস্পতিবার দিনের বেলা ই“তিকাফ করতে চায় তবে সে সূর্যোদয়ের পূর্বে প্রবেশ করবে এবং 
সূর্যাস্তের পর বের হবে। 

”৯ অর্থাৎ যদি কেউ প্রথমেই শর্তে এ বিষয়গুলো নির্দিষ্ট করে তবে এগুলোতে অংশগ্রহণ করতে পারবে। 

৯? যেমন, ব্যবসা-বাণিজ্য ইত্যাদি বিষয় এড়িয়ে চলা। বিশেষ করে গুণাহ্‌-এর কাজসমূহ, যেমন:মিথ্যা, গিবত 
ইত্যাদি| 


পৃষ্ঠা | ২২ 


রর 


রশ পু 
5 + 


1 তি 


£€ 
পু ৮ 


$ 
০ 


রর ৪5 ৪৫ 
৩1১৯০ 


পৃষ্ঠা | ২৩ 


